Lisa Eva Nandy
Lisa Nandy er en britisk politiker, som har været valgt til Underhuset i Det Britiske Parlament for partiet Labour siden 2010.
Hun har studeret statskundskab på Universitetet i Newcastle og Birkbeck College ved Universitetet i London.
Lisa Nandy stillede op til formandsvalget i Labour i 2020, men kom på 3. pladsen efter Keir Starmer og Rebecca Long-Bailey. Da Keir Starmer overtog lederposten, udnævnte han hende til skyggeudenrigsminister og senere, i 2021, til skyggeminister for Boliger og Regional Udvikling.